Die Blitsbokke se nuwelinge het die een na die ander gewys dat hulle opgewasse is. Dit kan Saterdag en Sondag in die Vancouver-toernooi van Wêreldrugby se sewesreeks weer die geval wees.
Ondanks hulle fiksheid, waarskynlik die beste in die reeks danksy die afrigtingspersoneel en strukture op Stellenbosch waar hulle voorberei, sal die Blitsbokke ook die geestelike uitdaging hê om boaan Wêreldrugby se puntelys te bly.